kardosdrur/scandi-wiki huggingface dataset:
4 Guys From the Future

4 Guys From The Future er et indierock-band fra Danmark fra 2010 bestående af Bjarke Porsmose, Jarno Varsted, Mads Brinch Nielsen aog Rasmus Valldorf.

De udgav deres debutalbum Under The New Morning Sun i 2010, og det modtog fire ud af seks stjerner i musikmagasinet GAFFA. Det blev senere kåret som årets tredjebedste danske album af bladets anmeldere i december samme år.

Deres andet album, Adagio, udkom i 2013 og modtog fem ud af seks stjerner i GAFFA og samme antal fra Soundvenue.

Diskografi

Studiealbums
 Under The New Morning Sun (2010)
 Adagio (2013)

Singler
 "Life is Up To You" (2010)
 "Don't Help Me Up" (2010)
 "You Don't Know What You're Doing" (2013)
 "Nothing To Say" (2013)
 "Skin On Fire" (2014)

Referencer

Eksterne henvisninger 
 4 Guys From the Future på Discogs

Indierockgrupper fra Danmark
Musikgrupper fra 2010
Georgij Asparuhov

Georgij Rangelov Asparuhov (på ) (4. maj 1943 – 30. juni 1971) var en bulgarsk fodboldspiller (angriber), der sammen med Hristo Stoitjkov regnes som en af de bedste bulgarske spillere nogensinde.

Han spillede 50 kampe og scorede 19 mål for det bulgarske landshold, og deltog ved hele tre VM-slutrunder (1962, 1966 og 1970). Ved 1962-turneringen i Chile blev han den første bulgarske VM-målscorer nogensinde, da han i et 1-6 nederlag til Ungarn scorede Balkan-nationens eneste mål i turneringen.

Asparuhov spillede på klubplan hovedsageligt for Levski Sofia i hjemlandet. Det blev også til et par sæsoner hos Botev Plovdiv. Han blev i 1965 kåret til Årets fodboldspiller i Bulgarien.

Asparuhov blev den 30. juni 1971, i en alder af 28 år og på toppen af sin karriere, dræbt i en bilulykke sammen med klub- og landsholdskollegaen Nikola Kotkov. Levski Sofias hjemmebane lyder navnet Georgij Asparuhov Stadion til hans minde.

Referencer

Eksterne henvisninger 

 Information om karriere på LevskiSofia.info 
 

Fodboldspillere fra Bulgarien
Fodboldspillere fra PFC Levski Sofia
Omkomne ved trafikulykker i Bulgarien
Personer fra Sofia
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Cage The Elephant

Cage The Elephant er et rock/modern rock band fra USA. Bandet er fra Kentucky og består af Matt Shultz (sang, guitar), Brad Shultz (guitar), Lincoln Parish (sologuitar), Daniel Tichenor (bas) og Jared Champion (trommer). De er mest kendt for nummeret "Ain't No Rest For The Wicked".

Bandet blev startet i 2006 af brødrene Matthew og Brad Shultz i Bowling Green. Som vigtige inspirationskilder har de blandt andet nævnt Pixies og Nirvana. Efter at have spillet på festivalen South by Southwest fik bandet pladekontrakt med Relentless Records. I 2008 udkom bandets debutalbum Cage The Elephant. Nummeret "Ain't No Rest For The Wicked" fra albummet blev et stort hit og solgte næsten en halv million eksemplarer verden over. Efter udgivelsen begav bandet sig ud på en verdensturné, hvor de blandt andet var opvarmningsband for The Black Keys. I 2011 flyttede bandet midlertidigt til England for at indspille deres andet studiealbum Thank You, Happy Birthday.

Diskografi 
 Cage The Elephant (2008)
 Thank You Happy Birthday (2011)
 Melophobia (2013)
 Tell Me I'm Pretty (2015)
 Unpeeled (2017)
 Social Cues (2019)

Eksterne henvisninger 

 
 

Musikgrupper fra USA
Musikgrupper fra 2006
Nikola Kotkov

Nikola Todorov Kotkov (på bulgarsk: Никола Тодоров Котков) (født 9. december 1938, død 30. juni 1971) var en bulgarsk fodboldspiller (angriber).

Han spillede 26 kampe og scorede 12 mål for det bulgarske landshold, og deltog ved VM i 1966 i England. På klubplan spillede han det meste af sin karriere hos Lokomotiv Sofia i hjemlandet. Det blev også til et par sæsoner hos Levski Sofia. Han blev i 1964 kåret til Årets fodboldspiller i Bulgarien.

Kotkov blev den 30. juni 1971, i en alder af 32 år, dræbt i en bilulykke i hjembyen Sofia sammen med klub- og landsholdskollegaen Georgij Asparuhov.

Referencer

Eksterne henvisninger 
 Information om karriere på LevskiSofia.info 

Fodboldspillere fra Bulgarien
Fodboldspillere fra PFC Lokomotiv Sofia
Fodboldspillere fra PFC Levski Sofia
Omkomne ved trafikulykker i Bulgarien
Clare Maguire

Clare Rita Mary Maguire (født 15. september 1987), bedre kendt som Clare Maguire, er en britisk popsangerinde og sangskriver. Hun udgav sit debutalbum, Light After Dark den 28. februar 2011 på Polydor Records. Hendes stemme er blevet sammenlignet med Stevie Nicks og Annie Lennox.

Diskografi 
 Light After Dark (2011)
 Stranger Things Have Happened (2016)

Kilder

Eksterne henvisninger 
 Officiel hjemmeside 
 

Sangere fra Storbritannien
Sangskrivere fra Storbritannien
Personer fra Birmingham
Éric Poulat

Éric Poulat (født 8. december 1963 i Chaponost, Frankrig) er en fransk fodbolddommer som dømte VM sommeren 2006 i Tyskland. I UEFA Champions League har han dømt 14 kampe siden 2001/2002. Det er blevet til 64 kampe i den franske serie siden 2003/2004 og et par landskampe.

Karriere

Kampe i VM som hoveddommer 
   –   (gruppespil)
   –   (gruppespil)

Fodbolddommere fra Frankrig
Dommere i VM i fodbold 2006
Terminologi

Terminologi kommer af latin: terminus = "grænse" eller "afgrænsning" + græsk: logos = "læren om". Ordet bruges som fagudtryk inden for et bestemt område. Det er altså termer, som kun bruges inden for et specifikt område. Et sådan område kunne f.eks. være sportsverdenen eller lægevidenskaben. Her gøres der brug af termer, som kun bliver brugt i de pågældende institutioner.

Filosofiske grundbegreber
Fagudtryk
Madrugada

Madrugada er et norsk alternativt rockband, der blev dannet i Stokmarknes i 1993. Gruppens vigtigste medlemmer var Sivert Høyem (vokal), Robert Burås (guitar) og Frode Jacobsen (bas). efter Burås' død den 12. juli 2007 besluttede Høyem og Jacobsen at afslutte det, der blev deres sidste album. Den 21. januar 2008 udgav gruppen Madrugada og annoncerede at de ville stoppe som band efter en sidste turne. De afholdt deres sidste koncert den 15. november 2008.

I juni 2018 blev det annonceret at Høyem, Jacobsen og Lauvland Pettersen havde gendannet gruppen for at optræde ved en række koncerter i 2019.

Ifølge Anders Kaasen fra Allmusic kendes bandet på deres "blues-inspirerede alt-rock" mod slutningen af 1990'erne.

Diskografi 

Albums
 Industrial Silence (1999)
 The Nightly Disease (2001) {der er også udgivet en limited edition bonus CD: The Nightly Disease Vol. II
 Grit (2002)
 The Deep End (2005)
 Live at Tralfamadore (2005)
 Madrugada (2008)
 The Best of Madrugada (2010)
 Chimes At Midnight (2022)

EP'er
 Madrugada EP (1998)
 New Depression EP (1999)
 Electric (2000)
 Higher EP (2000)
 Hands Up - I Love You (2001)
 A Deadend Mind (2001)
 Ready (2002)

Singler
 "Beautyproof" (2000)
 "Majesty" (2003)
 "The Kids are on High Street" (2005)
 "Lift Me" [Feat. Ane Brun] (2005)
 "Look Away Lucifer" (2008)
 "What's On Your Mind?" (2008)

Referencer

Eksterne henvisninger 
 

Musikgrupper fra Norge
Vindere af Spellemannprisen
Boris Gaganelov

Boris Atanasov Gaganelov () (født 7. oktober 1941 i Petritj, Bulgarien, død 5.  juni 2020) var en bulgarsk fodboldspiller (forsvarer).

Han spillede 51 kampe for det bulgarske landshold og deltog ved både VM i 1966 i England og VM i 1970 i Mexico.

Gagnelov spillede på klubplan hos CSKA Sofia i hjemlandet. Her var han med til at vinde hele syv bulgarske mesterskaber.

Referencer

Eksterne henvisninger 

Fodboldspillere fra Bulgarien
Fodboldspillere fra PFC CSKA Sofia
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Stockholm-konventionen

Stockholm-konventionen om persistente organiske miljøgifte (Stockholm Convention on Persistent Organic Pollutants (POP's)) er en global traktat for at beskytte menneskers sundhed og miljøet mod kemikalier, som forbliver intakte i miljøet i lang tid, spredes geografisk, ophober sig i fedtvæv hos mennesker og vilde dyr, og har skadelige virkninger for menneskers sundhed eller miljøet. Eksponering for persistente organiske miljøgifte (POP) kan føre til alvorlige sundhedsmæssige effekter, herunder visse kræftformer, fødselsdefekter, dysfunktionelt immunforsvar og forplantningssystem, større modtagelighed for sygdom og endda faldet intelligens.

I betragtning af deres langtrækkende transport, kan ingen regering alene beskytte borgerne eller dets omgivelser fra POP's. Som reaktion på dette globale problem, kræver Stockholm-konventionen, som blev vedtaget i 2001 og trådte i kraft i 2004, at parterne træffer foranstaltninger til at fjerne eller reducere udslip af POP's i miljøet.

Konventionen administreres af De Forenede Nationers miljøprogram (UNEP) og er baseret i Genève, Schweiz.

Den oprindelige liste 
Oprindeligt bestod konventionens liste af 12 miljøgifte, ofte omtalt som 'The Dirty Dozen". Listen deles op i 3 grupper:

De 9 nye 

På sit fjerde møde i maj 2009, på deltagerkonferencen (COP) blev det vedtaget at tilføje ni andre kemikalier som persistente organiske miljøgifte til Stockholm-konventionens liste:

Yderligere klassifikationer 

Listen over de, i alt 21 kemikalier, er yderligere delt op i 3 kategorier (Annex'er):

 Annex A (Afvikling)
Parterne skal træffe foranstaltninger for at afvikle produktion og brug af kemikalier anført i Annex A. Særlige undtagelser for anvendelse eller produktion er opført i bilaget, og gælder kun for parter, der registrerer dem.

Aldrin, Chlordane, Chlordecone, Dieldrin, Endrin, Heptachlor, Hexabromobiphenyl, Hexabromodiphenyl ether og heptabromodiphenyl ether, Hexachlorobenzene (HCB), Alpha hexachlorocyclohexane, Beta hexachlorocyclohexane, Lindane, Mirex, Pentachlorobenzene, Polychlorinated biphenyls (PCB), Tetrabromodiphenyl ether og pentabromodiphenyl ether og Toxaphene

 Annex B (Begrænsning)
Parterne skal træffe foranstaltninger til at begrænse produktionen og anvendelsen af kemikalier opført i Annex B i lyset af gældende acceptable formål og / eller specifikke undtagelser opført i Annex'et.

DDT og Perfluorooctane sulfonic acid, dets salte og perfluorooctane sulfonyl fluoride 

 Annex C (Utilsigtet produktion)
Parterne skal træffe foranstaltninger for at reducere utilsigtet udslip af kemikalier opført i Annex C, med fortsat minimering som mål og, hvor det er muligt, endelig eliminering.Polychlorinated dibenzo-p-dioxins (PCDD), Polychlorinated dibenzofurans (PCDF), Hexachlorobenzene (HCB), Pentachlorobenzene og Polychlorinated biphenyls (PCB)''

Det samme kemikalier kan optræde på flere del-lister og i flere annex'er.

Eksterne links 
 POP's hjemmeside
 United Nations Environment Programme (UNEP) – officiel website

Traktater
Mohamed Benouza

Mohamed Abderrezak Benouza (født 26. september 1972 i Oran, ) er en fodbolddommer fra Algeriet. Han har været FIFA-dommer siden 2001. Ved siden af arbejder han som erhvervsmand.

Benouza blev valgt som dommer i U/17-VM i Canada, hvor han dømte kampen mellem  og  den 30. juni 2007. Derefter dømte han kampen mellem  og  den 8. juli 2007.

Han blev også valgt som dommer i Africa Cup of Nations 2008 i Ghana.

Han var dommer i VM 2010 i Sydafrika.

Kampe 
 U/20-VM 2003 (2 kampe)
 Africa Cup of Nations 2006 (1 kamp)
 U/20-VM 2007 (3 kampe)
 Africa Cup of Nations 2008 (2 kampe)
 CAF Confederation Cup 2008 (finalen)
 U/20-VM 2009 (3 kampe)
 CAF Champions League 2009 (finalen)
 Africa Cup of Nations 2010 (2 kampe)

Kilder

Eksterne henvisninger 
 U-20 VM 2007 – profil på fifa.com: 

Fodbolddommere fra Algeriet
Ali Bujsaim

Ali Mohamed Bujsaim (, født 9. september 1959) er en tidligere fodbolddommer fra de Forenede Arabiske Emirater.

Bujsaim har dømt i tre VM-slutspil i VM 1994, VM 1998 og VM 2002. I 1994 dømte han bronzefinalen mellem  og , i 1998 dømte han semifinalen mellem  og  og i 2002 dømte han åbningskampen mellem  og . Ved, siden af karrieren arbejder han indenfor militæret

Han har også dømt i to gange i Confederations Cup (1995, 2001), en gang i Africa Cup of Nations (2004).

Karriere

Kampe 
 U/20 VM 1991 (1 kamp)
 Sommer-OL 1992 (3 kampe)
 AFC Asian Cup 1992 (1 kamp)
 African Cup of Nations 1994 (4 kampe)
 VM 1994 (2 kampe)
 Kong Fahd Cup 1995 (2 kampe, samt finalen)
 African Cup of Nations 1996
 AFC Asian Cup 1996 (2 kampe)
 CONCACAF Gold Cup 1998 (2 kampe)
 VM i fodbold 1998 (3 kampe)
 AFC Asian Cup 2000 (3 kampe samt finalen)
 King Hassan II Tournament 2000 (finalen)
 Kong Fahd Cup 2001 (2 kampe, samt finalen)
 African Cup of Nations 2002
 VM 2002 (2 kampe)
 African Cup of Nations 2004

VM 2002 
   –   (gruppespil)
   –   (gruppespil)

VM 1998 
   –   (gruppespil)
   –   (gruppespil)
   –   (gruppespil)

VM 1994 
   –   (gruppespil)
   –   (gruppespil)

Kampe med danske hold 
 Den 13. januar 1995: Finalen i Confederations Cup 1995: Danmark – Argentina 2-0.

Eksterne henvisninger og kilder 

 Palmarès  worldreferee.com, hentet 27. november 2012 
 Profil på weltfussball.de 

Fodbolddommere fra Forenede Arabiske Emirater
Dommere i VM i fodbold 1994
Dommere i VM i fodbold 1998
Dommere i VM i fodbold 2002
Carlos José Castilho

Carlos José Castilho (født 27. november 1927, død 2. februar 1987) var en brasiliansk fodboldspiller (målmand) og dobbelt verdensmester med Brasiliens landshold.

Han spillede 25 landskampe for brasilianerne, men var primært tilknyttet landsholdet som reservemålmand. Han blev verdensmester med holdet ved både VM i 1958 i Sverige og VM i 1962 i Chile. Derudover deltog han også ved VM i 1950 og VM i 1954.

Castilho spillede stort set hele sin klubkarriere hos Rio de Janeiro-klubben Fluminense.

Referencer 

Fodboldspillere fra Brasilien
Verdensmestre i fodbold
Fodboldspillere fra Fluminense
Personer der har begået selvmord
Pietro Lorenzetti

Pietro Lorenzetti eller Petruccio di Lorenzo (ca. 1280 – 1348) var en italiensk maler og bror til Ambrogio Lorenzetti.

Pietro var uddannet under påvirkning af Duccio og Simone Martini, omtalt i tidsrummet 1305—48, virkede foruden i Siena i Firenze, Pisa, Arezzo og malede bl.a. alterbilledet med scener af den hellige Humilitas’ liv (i akademiet, Firenze; to af alterværkets billeder, malet til nonneklostret Vallombrosa, i Berlins Kaiser-Friedrich-Museum), Madonna med Skt Nikolaus, Skt Antonius og Engle (i kirken S. Ansano i Dofana ved Siena), andre madonnabilleder i akademiet i Siena, i Pieve i Arezzo, i Uffizi i Firenze og i S. Lucia i Rom, Marias fødsel (1342) i domkirken i Siena med mere.

Malere fra Italien
Personer fra Siena
Hilderaldo Bellini

Hilderaldo Luís Bellini (født 7. juni 1930 i Itapira, Brasilien, død 20. marts 2014) var en italiensk-brasiliansk fodboldspiller (midterforsvarer) og dobbelt verdensmester med .

Han spillede mellem 1957 og 1966 i alt 51 landskampe for brasilianerne. Han blev verdensmester med holdet ved både VM i 1958 i Sverige og VM i 1962 i Chile. Ved 1958-turneringen var han desuden holdets anfører. Han deltog også ved VM i 1966 i England.

Bellini spillede på klubplan primært hos Vasco da Gama og hos São Paulo FC.

Referencer

Eksterne henvisninger 
 

Fodboldspillere fra Brasilien
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Club de Regatas Vasco da Gama
Fodboldspillere fra São Paulo FC
Verdensmestre i fodbold
Nikolaj Andrianov

Nikolaj Jefimovitj Andrianov (russisk: Никола́й Ефи́мович Андриа́нов) (født 14. oktober 1952, død 21. marts 2011) var en sovjetisk/russisk gymnast, der har vundet i alt 15 OL-medaljer, hvilket var rekord for en mandlig atlet, indtil Michael Phelps i 2008 passerede rekorden. Han er nu samlet nummer tre på listen over flest vundne OL-medaljer efter Phelps med 16 og Larisa Latynina, der har vundet 18 OL-medaljer. Andrianov var desuden den mest vindende atlet under sommer-OL 1976 i Montreal.

Opvækst og olympiske karriere 
Andrianov kom på sportsskole i Vladimir som 11-årig. Her blev han trænet af den anerkendte Nikolaj Tolkatjov. Den første store præstation leverede Andrianov ved EM i atletik i 1971 i Madrid, hvor han vandt to guldmedaljer. Gennem hele 1970'erne leverede han nu en stribe store resultater ved internationale konkurrencer, både EM, VM og OL. Hans første OL-medalje var af guld og blev vundet i 1972 i München i øvelser på gulv. Ved de samme lege vandt han bronze i spring over hest samt sølv i holdkonkurrencen.Ved de følgende to olympiske lege dominerede Andrianov konkurrencerne. 

Under OL 1976 i Montreal vandt han således fire guldmedaljer, herunder den samlede konkurrence, samt to sølv- og en bronzemedalje. Rekorden med fire guldmedaljer ved samme lege bestod, indtil Vitalij Sjtjerbo vandt seks i 1992. Ved sommer-OL 1980 vandt Andrianov to guld-, to sølv- og en bronzemedalje. 

Han aflagde Det Olympiske løfte på vegne af atleterne ved OL 1980 i Moskva. Ved disse lege vandt han syv medaljer: tre bronze, to sølv og to guld. Guldmedaljerne vandt han i spring over hest samt holdkonkurrencen. Kort efter legene trak han sig tilbage som aktiv gymnast.

Livet efter den aktive karriere 
Nikolaj Andrianov blev gift med en ligeledes kendt gymnast, Ljubov Burda, der var dobbelt olympisk mester. Parret fik to sønner. Andrianov og Burda blev begge optaget i gymnastikkens Hall of Fame i 2001. 

I perioden 1994-2002 var Andrianov træner for Japans olympiske gymnastikhold; han var blevet inviteret til dette af sin tidligere rival Mitsuo Tsukahara. I denne sammenhæng trænede Andrianov blandt andet Tsukaharas søn Naoya Tsukahara og ifølge både far og søn havde han en meget stor andel i, at Naoyas færdigheder og selvtillid nåede et niveau, der bragte ham i verdenseliten. I 2002 blev Nikolaj Andrianov leder af gymnastikafdelingen på sin gamle sportsskole i Vladimir. 

Nogle år før sin død kom Andrianov til at lide af multipel system atrofi, og i de sidste måneder af sit liv var han ude af stand til at bevæge sine arme og ben samt til at tale.

Resultater

Referncer

Eksterne henvisninger 
 Nekrolog fra det Internationale Gymnastikforbund , 2011-03-22
 Kort biografi

Gymnaster
Sportsfolk fra Sovjetunionen
Deltagere for Sovjetunionen ved sommer-OL 1972
Deltagere for Sovjetunionen ved sommer-OL 1976
Deltagere for Sovjetunionen ved sommer-OL 1980
Olympiske mestre fra Sovjetunionen
Olympiske sølvmedaljevindere fra Sovjetunionen
Olympiske bronzemedaljevindere fra Sovjetunionen
Burkard Wilhelm Leist

Burkard Wilhelm Leist (12. juli 1819 i Westen – 31. december 1906) var en tysk retslærd.

Leist blev 1842 privatdocent i Göttingen, 1848 ordinær professor i Basel, 1849 i Rostock, 1853 i Jena. Leist hørte til sin tids betydeligste og ejendommeligste romanister; særlig i sine senere værker gik han sine egne selvstændige veje.

Af stort værd er hans Die bonorum possessio (I—II, 1844—48), Civilistische Studien auf dem Gebiete dogmatischer Analyse (I, 1854, II, 1855, III, 1859, IV, 1877) og hans bidrag til Glücks pandektkommentar (I—V, 1870—79).

Grundig lærdom og et besværligt tankearbejde er nedlagt i hans Graeco-italische Rechtsgeschichte (1884), Alt-arisches Jus gentium (1889) og Alt-arisches Jus civile (I, 1892, II, 1896).

Kilder 

 

Jurister fra Tyskland
Ansatte ved Rostocks Universitet
Ansatte ved Jena Universitet
Faglitterære forfattere fra Tyskland
Tyskere i 1800-tallet
Salmonsens
Dino Sani

Dino Sani (født 23. maj 1932 i São Paulo, Brasilien) er en tidligere brasiliansk fodboldspiller (midtbanespiller) og -træner, der med Brasiliens landshold vandt guld ved VM i 1958 i Sverige.

Sani spillede på klubplan blandt andet hos São Paulo og Corinthians i hjemlandet, Boca Juniors i Argentina og AC Milan i Italien.

Efter sit karrierestop var Sani desuden træner for en række klubber, blandt andet SC Internacional, Flamengo og Fluminense i hjemlandet samt uruguayanske Peñarol.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 1958
Fodboldspillere fra Palmeiras
Fodboldspillere fra São Paulo FC
Fodboldspillere fra Boca Juniors
Fodboldspillere fra AC Milan
Fodboldspillere fra Sport Club Corinthians Paulista
Fodboldtrænere fra Brasilien
Fodboldtrænere fra Club Atlético Boca Juniors
Verdensmestre i fodbold
Personer fra São Paulo
Walk Like a Nubian

Walk Like a Nubian er et studiealbum udgivet af den nubiske sanger og dirigent Ali Hassan Kuban. Albummet er produceret af Sabah Habas Mustapha og indspillet 1991 hos Lunapark Studio i Berlin i Tyskland, og efter-produceret og remastered hos Audio Studio i Berlin i Tyskland af Florian Hetze.

Personel 
 Mohammad Laziz Fathi – Bongotromme, tar, tombana, riq og kor.
 Romani Krishna – El-bas.
 Hassan Mahmoud – Darbuka, dohollah, tar og kor.
 Hassan Makky – Keyboards, harmonika.
 Ahmad "Al Sa'idi" – Altsaxofon.
 Abdel Razik Abdallah – Tenorsaxofon og kor.
 Nasreldin Shalaly – Tar og kor.
 Ali Hassan Kuban – Tar og vokal.

Sporliste 

Album fra 1991
Album fra Egypten
Mauricio Espinosa

Mauricio Espinosa (født 6. maj 1972) er en uruguayansk fodbolddommer, der deltog som reservedommer i VM 2010.

Karriere

VM 2010 
   –   (reserve for Jorge Larrionda)
   –   (reserve for Jorge Larrionda)
   –   (reserve for Jorge Larrionda)
   –   (ottendedelsfinale) (reserve for Jorge Larrionda)

Fodbolddommere fra Uruguay
Dommere i VM i fodbold 2010
Letlands Nationalteater

Letlands Nationalteater () er et teater i Riga i Letland, som rummer den lettiske nationale teaterscene. Bygningen opførtes fra 1899 til 1902 og indviedes den 14. september 1902 som Rigas 2. Teater, senere bedre kendt som Rigas Russiske Teater.

Letlands Nationalteater grundlagdes den 30. november 1919 lidt over et år efter den lettiske uafhængighed som nation blev erklæret på nationalteatrets scene den 18. november 1918. Indvielsens program blev forfattet af Jānis Akurāters, en lettisk forfatter, som på det tidspunkt var chef for kunstafdelingen i det lettiske uddannelsesministerium.

Eksterne henvisninger 
 Officiel hjemmeside 

Bygninger, konstruktioner og anlæg i Riga
Teatre i Letland
Etableret i 1919
HyperCard

HyperCard har flere betydninger:
 HyperCard (program) – skabt af Bill Atkinson for Apple Computer, Inc.
 HyperCard (rabatkort)
Bahadyr Kochkarov

Bahadyr Kochkarov (født 13. maj 1970) er en kirgisistansk fodbolddommer, som dømmer i den kirgisistanske liga. Han blev aktiv som FIFA-dommer i 1997, og dømmer som linjedommer. Han har dømt i VM 2010 hvor han var linjedommer for Ravshan Irmatov fra Usbekistan. 

Fodbolddommere
Sportsfolk fra Kirgisistan
Dommere i VM i fodbold 2010
Frimærkekatalog

Et frimærkekatalog er et katalog over frimærketyper med beskrivelser og priser. Frimærkekataloger er et grundliggende værktøj for filatelister og frimærkesamlere og indgår i filatelistisk literatur.

Det første frimærkekatalog blev udgivet i Frankrig af Oscar Berger-Levrault den 14. september 1861 og det første frimærkekatalog tiltænkt offentligheden blev udgivet af Alfred Potiquet i december 1861. Ældre frimærkekataloger bruges stadig i udbredt grad af samlere, eftersom de kan indholde informationer som ikke findes i nyere frimærkekataloger, og ikke alle samlere interesserer sig for frimærkernes nutidige værdiangivelse.

Der findes få frimærkekataloger som dækker hele verden, det drejer sig om Michel-, Scott-, Stanley Gibbons- og Yvert et Tellier-frimærkekatalogerne. Andre og mere "nationale" frimærkekataloger omfatter ofte kun én eller nogle verdensdele. Et lille udvalg er bl.a. det svenske Facit katalog, det italienske Sassone katalog, det svejtsiske Zumstein katalog og endelig det danske AFA katalog.

Kildehenvisninger 

Filateli
Informationskataloger
Saleh Al Marzouqi

Saleh Al Marzouqi (født 2. december 1970) er en fodbolddommer fra De forenede arabiske emirater, som dømmer i ligaen i landet. Han blev FIFA-dommer i 2005, og dømmer som assistentdommer/linjedommer. Han har dømt i VM 2010 hvor han var assistentdommer for Khalil Al Ghamdi fra Saudi-Arabien. 

Fodbolddommere fra Forenede Arabiske Emirater
Dommere i VM i fodbold 2010
William Torres

William Torres (født 22. februar 1975 i El Salvador) er en assistentdommer i fodbold. Han er uddannet som veterinær, men har været FIFAdommer siden 2006. Han var assistentdommer under VM 2010.

Fodbolddommere fra El Salvador
Dommere i VM i fodbold 2010